Som en del af den nye genåbningsplan får kommunerne nu selv mulighed for at kontrollere smitte-udbrud.

Som led i den nye genåbningsplan vil regeringen give de enkelte kommuner større mulighed for at komme corona-smitte til livs. De præcise regler er endnu ikke fastlagt, men det tyder på, at kommunerne på den måde selv kan træffe beslutninger om for eksempel at lukke en institution ned, når coronavirussen blusser op lokalt. -	Det betyder, at vi nu kan reagere hurtigere, end vi har kunne tidligere, siger borgmester i Hjørring Kommune Arne Boelt (S). -	Hvis vi selv kan beslutte for eksempel, at alle elever i folkeskolerne i et bestemt område, skal have hjemmeundervisning i to uger, for at vi lokalt kan få et smitteudbrud under kontrol, så kan vi jo få det til at ske langt hurtigere. Der går jo hurtigt to dage, hvis flere skal være med til at tage beslutningen. Ifølge borgmesteren er en anden fordel også, at kommunerne på denne måde kan være med til, at andet bliver holdt åbent, og ikke risikere endnu en nedlukning. -	Det er jo fortrinsvis i skole- og dagtilbud, at vi i kommunerne kommer til at arbejde med det her. Jeg tror, at det er for vi kan holde vores butikker for eksempel åbne, og det synes jeg er meget værd, siger Arne Boelt. Det vil stadig være myndighederne, der styrer nedlukning af eksempelvis forretninger, og det er Arne Boelt glad for. -	Jeg foretrækker på ingen måde, at vi skal styre det hele ude i kommunerne. Når det kommer til butikkerne, så tror jeg ikke, at vi skal kloge os. Ej, det vi i forvejen tager os af, altså de kommunale område som skoler og dagtilbud for eksempel, det er godt.